خاریجی ایشلر ناظیری مولود چاووش اوغلو ایله آذربایجانین خاریجی ایشلر ناظیری جیهون بایراموو آراسیندا تلفون دانیشیغی باش توتوب.
دیپلوماتیک قایناق‌لاردان الده ائدیلن معلوماتا گؤره، ناظیرلر بؤلگه‌دکی مؤوجود اولان سون وضعیت اطرافیندا فیکیر موبادیله‌سی آپاریب‌لار.
ناظیر مولود چاووش اوغلو سیویل لرین هدفه آلینماسی ایله باغلی جدی ناراحات‌لیغینی ایفاده ائدیب، ائرمنیستانین ایشغالچی سیاستینه سون وئریلمه‌سی‌نین واجیب اولدوغونو وورغولاییب.
آذربایجانین خاریجی ایشلر ناظیری جیهون بایراموو دا تورکیه-‌نین آذربایجانین اولوسلار آراسی حقوقا اساس‌لانان حاق‌لی موضعینه هر زامان سرگیلدیگی دستکینه گؤره تشککور ایفاده ائدیب.
ناظیر جیهون بایراموو مسکوا گؤروشونده الده اولونموش اینسانی آتشکسه رغمن ائرمنیستان سلاحلی قوه‌لری‌نین آذربایجان‌لی سیویل اینسان‌لاری و سیویل یئرلری، جبهه زوناسیندان چوخ کناردا یئرلشن شهرلری آتشه توتماسی، ائرمنیستانین نؤوبتی دفعه اولوسلار آراسی اینسانی حقوقو و اؤز عهده ‌لیک‌لرینی کوبود شکیلده پوزدوغونو قئید ائدیب.
